ኢትዮጵያ ለሁለቱ ሱዳኖች መረጋጋት እየሰራች ነው
– ሱዳንና ደቡብ ሱዳን ችግራቸውን በሰላማዊ መንገድ እንዲፈቱ ኢትዮጵያ እያደረገች ያለችውን ድጋፍ እንደሚያደንቅ በአውሮፓ ህብረት የሱዳንና ደቡብ ሱዳን ልዩ ልኡክ ሚስስ ሮዛሊንድ ገለጹ፡፡ልዩ ልኡኳ ይህን ያስታወቁት ከውጭ ጉዳይ ሚኒስትር ዶ/ር ቴዎድሮስ አድሀኖም ጋር የሱዳንና የደቡብ ሱዳን ወቅታዊ ሁኔታን አስመልቶ ውይይት ካካሄዱ በኋላ ነው፡፡የሰላም ሂደቱን ለማገዝ የኢትዮጵያ የሰላም አስከባሪ ጦር በአብዬ ግዛት መሰማራቱንም ህብረቱ እንደሚያደንቅ ሚስስ ሮዛሊንድ ተናግረዋል፡፡ሁለቱ ሀገራት አሁን ካሉበት ውጥረት በመውጣት ችግራቸውን በዲፕሎማሲያዊ መንገድ እንዲፈቱ ከኢትዮጵያና ከአፍሪካ ህብረት ጋር እንደሚሰሩም ልዩ ልኡኳ ገልጸዋል፡፡የኢሬቴድ